[Foto's] Man op Parys-lughawe doodgeskiet - Maroela Media
Polisiebeamptes buite die Orly-lugahwe in Parys, Frankryk (18 Maart 2017). Foto: AP Photo
Soldate het 'n man doodgeskiet nadat hy op die Orly-lughawe in Parys, Frankryk, probeer het om 'n wapen by 'n soldaat te gryp.
Jean-Yves Le Drian, die Franse minister van verdediging, het gesê die aanvaller het drie lugmagsoldate, waarvan een 'n vrou was, aangeval. Hy het glo met die vrou gestoei, haar op die grond vasgedruk en probeer om haar wapen af te neem. Volgens die minister het die ander twee soldate geskiet "om haar en die publiek by die lughawe te beskerm."
Die Franse polisie het gesê die soldate was deel van die Sentinelle spesiale mag, wat in sensitiewe gebiede in Frankryk ontplooi is ná 'n reeks dodelike Islamitiese ekstremiste-aanvalle.
Die polisie het die lughawe ontruim en besoekers is op Twitter gewaarsku om die lughawe tydelik te vermy terwyl die polisie-operasie aan die gang is. Sommige vlugte is ook herlei. Teenterreurondersoekers het intussen die ondersoek na die voorval oorgeneem.
Die skietvoorval kom na 'n soortgelyke voorval verlede maand by die Louvre museum. Frankryk is steeds in 'n noodtoestand.
Reisigers loop na die Orly-lugahwe in Parys, Frankryk (18 Maart 2017). Foto: AP Photo
Geluk, dit is hoe jy moet werk met terroriste en hul terreur planne!
Ander lande kan dalk iets hieruit leer
Wat my komkommer is dit neig te blyk dat Frankryk roekeloos is met immigrasie-toelatings.
Dit is jammer dat die moslems aanvalle gepleeg het maar hopelik sal dit die Franse op hul hoede plaas. Hierdie betrokke insident bewys wel dat hulle wakker geword het. Indien dit ooit sou gebeur dat ons sou vlugtelingstatus verkry vanaf ons stamlande, sal Frankryk my tuiste word. Europa is egter besig om te vermoslem.
Vryheid, gelykheid, broederskap… Hierdie droom is mos in Frankryk ontwerp… en dit werk steeds so flink soos 'n valbyl op die dun stukkie tussen kop en lyf…